Συντεταγμένες: 6°00′S 36°00′E﻿ / ﻿6.000°S 36.000°E﻿ / -6.000; 36.000

| Περιφέρεια Ντοντόμα *(Dodoma Region)* |
| --- |
| Τοπική ονομασία | *Mkoa wa Dodoma* |
| Χάρτης της Τανζανίας (σε ανοικτό μπεζ) όπου φαίνεται η Περιφέρεια Ντοντόμα (σε μπορντό). |
| Χώρα | Τανζανία ! Τανζανία |
| Ζώνη | Κεντρική |
| Πρωτεύουσα | Ντοντόμα *(Dodoma)* |
| Περιοχές ή Επαρχίες | βλέπε σχετικό πίνακα *see relevant chart* |
| Περιφερειακός Επίτροπος | *Hon. Jordan Rugimbana* |
| Επιφάνεια |  41.311 km² 15.950,27 mi² |
| Πληθυσμός |  2.083.588 (2012) |
| Πυκνότητα Πληθυσμού |  50,4 / km² (2012) 130,6 / mi² (2012) |
| Ζώνη Ώρας Ανατολικής Αφρικής | +3 |
| Ταχυδρ. Κώδικας | 41xxx |
| Κωδικός κλήσης | 026 |
| Διαδικτυακή Διεύθυνση Περιφέρειας | dodoma.go.tz |
|

Η **Περιφέρεια Ντοντόμα** (αγγλικά: *Dodoma Region*, σουαχίλι: *Mkoa wa Dodoma*), είναι μια από τις 30 διοικητικές περιφέρειες της Τανζανίας. Η περιφερειακή πρωτεύουσά της είναι η πόλη της Ντοντόμα.

Σύμφωνα με την Εθνική Απογραφή της Τανζανίας του 2012, ο πληθυσμός στην περιφέρεια ήταν 2.083.588 άτομα, ο οποίος ήταν χαμηλότερος από την προ-απογραφής προβολής των 2.214.657 ατόμων. Το 2,1 τοις εκατό που ήταν ο μέσος ετήσιος ρυθμός αύξησης του πληθυσμού στην περιφέρεια, για το 2002-2012, ήταν το εικοστό υψηλότερο στη χώρα. Ήταν επίσης και η δέκατη έβδομη πιο πυκνοκατοικημένη περιοχή, με 50 άτομα ανά τετραγωνικό χιλιόμετρο. Οι κύριες φυλές στην περιφέρεια είναι οι: Γκόγκο *(Gogo)*, Ουαράνγκι *(Warangi)* και Ουασαντάουι *(Wasandawi)*.

Ετυμολογία
----------

Η Ντοντόμα (Αγγλικά: *Dodoma*, Σουαχίλι: *Dodoma*), στην τοπική γλώσσα των Γκόγκο *(Gogo)* σημαίνει «έχει βυθιστεί».

Λέγεται ότι η ονομασία «Ντοντόμα» προέρχεται από τη λέξη «Ντοντόμια» *(«Dodomia»)* της φυλής Κικόγκο *(Kikogo)*, που σημαίνει *βυθίζεται* και η ιστορία λέει, ότι περνούσε ένας ελέφαντας από την περιοχή, ο οποίος κόλλησε και όπως είχε βυθιστεί, άφησε σε εκείνο το σημείο, τα αποτυπώματα των ποδιών του.

Ιστορία
-------

Κάτοικοι της φυλής Κόνγκουα *(Kongwa)*, στην Περιφέρεια Ντοντόμα *(Dodoma Region)*.
Ένα τέμπε *(tembe)*, [παραδοσιακό οίκημα] των Ουαχέχε *(Wahehe)* στην Ταμπόρα (~1906).
Η πόλη της Ντοντόμα, η μεγαλύτερη πόλη και πρωτεύουσα της περιφέρειας, που αρχικά ξεκίνησε στις αρχές του 19ου αιώνα, ως ένα μικρό χωριό των Γκόγκο *(Gogo)*, που αρχικά αποτελείτο από πολλές παραδοσιακές κατοικίες τέμπε *(tembe)*. Η πόλη επισήμως, ιδρύθηκε το 1907 από Γερμανούς αποίκους κατά τη διάρκεια της κατασκευής του κεντρικού σιδηροδρόμου της Τανζανίας *(Tanzanian central railway)*. Η περιφέρεια έχει μακρά ιστορία από την λιμούς και οικονομικές δυσκολίες. Κατά την δεκαετία του 1910, χτυπήθηκε σκληρά μαζί με τους Κοντόα *(Kondoa)* και τους Σινγκίντα *(Singida)*, από λιμό. Τον Δεκέμβριο του 1916, μια έκθεση ενός Βρετανού αξιωματούχου στη Ντοντόμα *(Dodoma)*, ανέφερε ότι *«Όλη η Περιοχή έχει λεηλατηθεί για τα βοοειδή»*. Οι Γερμανοί είχαν σκοτώσει 26.000 ζώα και οι Βρετανοί 5.659. Τα προβλήματα συνεχίστηκαν καθ'όλη τη διάρκεια του 1917 και το Νοέμβριο του 1917, η ξηρασία μετατράπηκε σε κρίση. Περίπου 30.000 άτομα πέθαναν, δηλαδή 1 στους 5 του πληθυσμού της περιοχής. Χιλιάδες άνθρωποι μετανάστευσαν και άλλοι πωλούσαν στην αγορά της Ντοντόμα *(Dodoma)*, τα πεινασμένα τους βοοειδή για ένα σελίνι. Μεταξύ 1918 και 1920, η ευλογιά ήταν διαδεδομένη και μια επιδημία Ισπανικής γρίπης, σκότωσε στην Τανγκανίκα περίπου 50.000–80.000 άτομα.

Όταν οι Βρετανοί ανάλαβαν τον έλεγχο της χώρας, ευνόησαν το Νταρ ες Σαλάαμ *(Dar es Salaam)* και την Αρούσα *(Arusha)* και η περιοχή άρχισε να παρακμάζει σε σημασία. Η σημασία της μειώθηκε περαιτέρω κατά τη δεκαετία του 1960, όταν η Εθνική Οδός *Tanzam* χτίστηκε από τους Κινέζους και συνδέει το Νταρ ες Σαλάαμ *(Dar es Salaam)* με το Μορογκόρο *(Morogoro)* και την Ιρίνγκα *(Iringa)*. Στις 9 Δεκεμβρίου 1961, η Τανγκανίκα κέρδισε την ανεξαρτησία της από τη Βρετανία και η Ντοντόμα *(Dodoma)* παρέμεινε η πρωτεύουσα της Κεντρικής Επαρχίας. Το 1963, οι επαρχίες του νέου έθνους χωρίστηκαν σε μικρότερες διοικητικές μονάδες και μετονομάστηκαν σε περιφέρειες, έτσι δημιουργήθηκε η Περιφέρεια Ντοντόμα *(Dodoma Region)*. Ωστόσο, το 1973, η κυβέρνηση της Τανζανίας, ανακοίνωσε ότι η πρωτεύουσα θα πρέπει να μετακινηθεί από το Νταρ ες Σαλάαμ σε μια πιο κεντρική τοποθεσία, προκειμένου να εξυπηρετούνται καλύτερα οι ανάγκες των πολιτών της. Για τον σκοπό αυτόν, επιλέχθηκε η Ντοντόμα *(Dodoma)* καθώς ήταν ήδη μια καθιερωμένη πόλη, σε ένα μεγάλο σταυροδρόμι, με ευχάριστο κλίμα και με προοπτικές ανάπτυξης. Το ίδιο έτος, η κυβέρνηση της Τανζανίας ξεκίνησε ένα εθνικό πρόγραμμα διατήρησης εδάφους, γνωστό ως το «Πρόγραμμα Διατήρησης Εδάφους Ντοντόμα» *(«Dodoma Soil Conservation Programme»)*, για να βελτιώσει τη γονιμότητα του εδάφους και την παραγωγικότητα στις περισσότερο πληγείσες περιοχές της περιφέρειας.

Γεωγραφία
---------

Χάρτης των Περιοχών (Επαρχιών) της Περιφέρειας Ντοντόμα.
Η Περιφέρεια Ντοντόμα *(Dodoma Region)*, βρίσκεται στην καρδιά της Τανζανίας στο ανατολικό-κεντρικό τμήμα της χώρας, η κύρια πόλη της απέχει περίπου 480 χλμ. από την ακτή. Η περιοχή, η οποία είναι κυρίως ημι-άνυδρη, καλύπτει μια έκταση 41.311 τ.χλμ. την καθιστά λίγο μεγαλύτερη από την Ελβετία (41.284 τ.χλμ.). Η περιοχή συνορεύει προς τα βόρεια με την Περιφέρεια Μανυάρα *(Manyara Region)*, δυτικά με την Περιφέρεια Σινγκίντα *(Singida Region)*, στα νότια με την Περιφέρεια Ιρίνγκα *(Iringa Region)* και στα νοτιοανατολικά με την Περιφέρεια Μορογκόρο *(Morogoro Region)*.

Η Υπο-Λεκάνη του Ποταμού Ουάμι *(Wami River)* «εκτείνεται από την ημι-άνυδρη περιοχή Ντοντόμα *(Dodoma region)* στους υγρούς βάλτους της ενδοχώρας στην περιοχή Μορογκόρο *(Morogoro region)* προς το Χωριό Σααντάνι *(Saadani Village)* στην παράκτια περιοχή Μπαγκαμόγιο *(Bagamoyo district)*» και ο Ποταμός Κικούιου *(Kikuyu River)* ρέει εντός της περιοχής, πλησίον της ιδίας της πόλης Ντοντόμα *(Dodoma)*.

Η περιοχή παράγει φασόλια, σπόρους, σιτάρι, φιστίκια, καφέ, τσάι και καπνό. Εκτρέφονται και εμπορεύονται επίσης, τα βοοειδή.

### Περιοχές

Η περιοχή διαιρείται διοικητικά σε επτά Περιοχές (ή Επαρχίες):

| Περιοχές (ή Επαρχίες) στην Περιφέρεια Ντοντόμα |
| --- |
| Χάρτης | Περιοχή (ή Επαρχία) | Πληθυσμός (2012) | Επιφάνεια km² |
| Χάρτης της Τανζανίας (σε ανοιχτό γκρι) και σε σκούρο πράσινο η Περιφέρεια Ντοντόμα. | Μπάχι *(Bahi)* | 221.645 | 5.633,11 |
| Τσαμουίνο *(Chamwino)* | 330.543 | 9.203,64 |
| Τσέμπα *(Chemba)* | 235.711 | 7.289,7 |
| Ντοντόμα *(Dodoma)* | 410.956 | 2.607,6 |
| Κοντόα *(Kondoa)* | 269.704 | 5.792,26 |
| Κόνγκουα *(Kongwa)* | 309.973 | 3.958,25 |
| Μπουάπουα *(Mpwapwa)* | 305.056 | 7.455,24 |
| **Σύνολο** | **2.083.588** | **41.311** |

Εκπαίδευση
----------

Η Ντοντόμα *(Dodoma)*, από το 2009 βρίσκεται στο κέντρο της εκπαιδευτικής δραστηριότητας στην περιφέρεια, με δύο πανεπιστήμια. Το Πανεπιστήμιο της Ντοντόμα *(University of Dodoma)*, βρίσκεται στην 6.000 εκταρίων τοποθεσία εντός της Περιοχής Τσιμουάνγκα *(Chimwaga District)* 8 χλμ. ανατολικά από το κέντρο της Ντοντόμα *(Dodoma)*. Το Πανεπιστήμιο της Ντοντόμα *(University of Dodoma)*, ιδρύθηκε το 2007, σε συντονισμό με το *«Tanzania’s Development Vision 2025»*. Το εν λόγω Πανεπιστήμιο, αναμένεται σε πλήρη λειτουργία, να έχει περί τους 50.000 φοιτητές. Περισσότερους από τους διπλάσιους αριθμητικά, από το Πανεπιστήμιο του Νταρ ες Σαλάαμ *(University of Dar es Salaam)*. Το 2012, πέντε χρόνια μετά το άνοιγμα, το πανεπιστήμιο είχε τον αναμενόμενο αριθμό εγγραφών των 40.000 φοιτητών. Το άλλο πανεπιστήμιο είναι το Πανεπιστήμιο του Αγίου Ιωάννη της Τανζανίας *(St. John's University of Tanzania)*.

Μεταφορές
---------

### Δρόμοι

Η Περιφέρεια Ντοντόμα *(Dodoma region)*, συνδέεται με τον ασφαλτοστρωμένο οδικό κορμό (T3) που ξεκινά από το Νταρ ες Σαλάαμ *(Dar es Salaam)* στην ακτή, ο οποίος διαπερνά το Μορογκόρο *(Morogoro)*, τη Ντοντόμα *(Dodoma)*, τη Σινγκίντα *(Singida)* και καταλήγει στα σύνορα της Ρουάντα. Το 2016, τέθηκε σε κυκλοφορία και ο στρωμένος με χαλίκι οδικός κορμός (T5) προς την Ιρίνγκα *(Iringa)*. Ο οδικός κορμός (T5) προς το Μπαμπάτι *(Babati)* στην Περιφέρεια Μανυάρα *(Manyara Region)*, είναι ακόμα σε εξέλιξη από το 2016. Η Ντοντόμα *(Dodoma)* βρίσκεται κατά μήκος της Μεγάλης Βόρειας Οδού *(Great North Road)*, ένα σημαντικό έργο δικτύου υποδομής στην Αφρική, το οποίο συνδέει το Κάιρο με το Κέιπ Τάουν.

### Σιδηρόδρομοι

Ο κεντρικός σιδηρόδρομος της Τανζανίας, περνά εντός της πόλης Ντοντόμα *(Dodoma)*

### Αεροδρόμια

Η περιοχή εξυπηρετείται από το Αεροδρόμιο Ντοντόμα *(Dodoma Airport)*. Στα μέσα της δεκαετίας του 1970, είχε αναφερθεί ότι το αεροδρόμιο θα μεταφερόταν σε νέα τοποθεσία, 10 χιλιόμετρα βορείως της Ντοντόμα *(Dodoma)*.

Εικόνες
-------

* Πολιτικός χάρτης των περιφερειών της Τανζανίας.Πολιτικός χάρτης των περιφερειών της Τανζανίας.
* Ζωγραφική ζώου σε βράχο (προϊστορικής εποχής).Ζωγραφική ζώου σε βράχο (προϊστορικής εποχής).
* Κρύσταλλος σκαπόλιθου.Κρύσταλλος σκαπόλιθου.
* Παιδιά παίζοντας ποδόσφαιρο στην Αγροτική Περιοχή Ντοντόμα, υπό την σκιά δένδρων αδανσονίας.Παιδιά παίζοντας ποδόσφαιρο στην Αγροτική Περιοχή Ντοντόμα, υπό την σκιά δένδρων αδανσονίας.

Δείτε επίσης
------------

* Διοικητικές υποδιαιρέσεις της Τανζανίας
* Ντοντόμα

Σημειώσεις
----------

1. ↑   Τα τέμπε *(tembe)* ή άλλως Αραβικές οικίες, πρόκειται για τετράγωνα κτίσματα, όπου εξωτερικά δεν έχουν κανένα άλλο άνοιγμα, πλην της κυρίας εισόδου η οποία οδηγεί σε ένα κήπο, όλα δε τα δωμάτια του οικήματος έχουν πρόσβαση στον κήπο. *(βλέπε σχετική φωτογραφία)*.
2. ↑   Χάριν της μετάφρασης, προτιμήθηκε να διατηρηθούν τα τμήματα με την Αγγλική-Σουαχίλι γραφή έναντι της Ελληνικής τους γραφής. Ο λόγος που γίνεται αυτό, είναι διότι ορισμένες ονομασίες δεν μπορούν να αποδοθούν 100% με την Ελληνική γραφή, π.χ. τόσο η Αγγλική-Σουαχίλι ονομασία *Mpwapwa* όσο και η ονομασία *Bwapwa*, στα Ελληνικά γράφονται ως «Μπουάπουα». Η αναγραφή λοιπόν της Αγγλικής-Σουαχίλι ονομασίας, μας βοηθά στη συγκεκριμένη περίπτωση, να δούμε ότι η Ελληνική ονομασία προφέρεται ως «Μ-πουά-πουα» και όχι ως «Μπουά-πουα» (γιατί δεν είναι *Bwapwa* αλλά *Mpwapwa*). Υπάρχουν αρκετές τέτοιες περιπτώσεις, οπότε η παράλληλη παράθεση της Αγγλικής-Σουαχίλι ονομασίας, διευκολύνει στην Ελληνική ανάγνωση της ονομασίας. Επιπλέον, όπου υπάρχει ονομασία σε Ελληνική γραφή, παρατίθεται απαραιτήτως *(εντός παρενθέσεως)* και η Αγγλική-Σουαχίλι ονομασία, ώστε να διευκολυνθεί περαιτέρω, ο μη εξοικειωμένος (με τις Σουαχίλι ονομασίες) αναγνώστης.
3. ↑   Το εκτάριο *(hectare)* είναι μια μονάδα μέτρησης επιφανείας, ίσο με 100 άρια *(ares)* (2.471 έικρες *(acres)* ή 10.000 τετραγωνικά μέτρα).

Παραπομπές σημειώσεων

Παραπομπές
----------

1. 1 2 3 4 5  Thomas Brinkhoff (20 Ιουλίου 2013). «Tanzania: Administrative Division (Dodoma Region)». city population. Αρχειοθετήθηκε από το πρωτότυπο στις 4 Μαΐου 2015. Ανακτήθηκε στις 20 Ιουνίου 2016.
2. 1 2  «Population Distribution by Administrative Units, United Republic of Tanzania, 2013». Nbs.go.tz. σελίδες 2–6. Αρχειοθετήθηκε από το πρωτότυπο (PDF) στις 2 Μαΐου 2013. Ανακτήθηκε στις 18 Σεπτεμβρίου 2014.
3. 1 2 3 4 5  Lawrence, David (12 Μαρτίου 2009). *Tanzania and Its People*. Intercontinental Books. σελ. 21. ISBN 978-1-4414-8692-9.
4. 1 2 3  Finke, Jens (2003). *Tanzania*. Rough Guides. σελ. 244. ISBN 978-1-85828-783-6.
5. 1 2  *A Modern History of Tanganyika*. Cambridge University Press. 10 Μαΐου 1979. σελίδες 269–70. ISBN 978-0-521-29611-3.
6. ↑  Aloysius C. Mosha. «The planning of the new capital of Tanzania: Dodoma, an unfulfilled dream». University of Botswana.. Ανακτήθηκε στις 18 September 2014.
7. ↑  Kategile, Jackson A.· Mubi, S. (1993). *Future of Livestock Industries in East and Southern Africa: Proceedings of the Workshop Held at Kadoma Ranch Hotel, Zimbabwe, 20–23 July 1992*. ILRI (aka ILCA and ILRAD). σελ. 201. ISBN 978-92-9053-271-2.
8. 1 2  *The New Encyclopaedia Britannica*. Encyclopaedia Britannica. 2003. σελ. 148. ISBN 978-0-85229-961-6.
9. ↑  «Statistical Abstract 2011, Tanzania National Bureau of Statistics». Nbs.g.tz. Αρχειοθετήθηκε από το πρωτότυπο στις 5 Νοεμβρίου 2013. Ανακτήθηκε στις 18 Σεπτεμβρίου 2014.
10. ↑  «Total surface area as of 19 January 2007». United Nations Statistics Division. Αρχειοθετήθηκε από το πρωτότυπο στις 19 Οκτωβρίου 2018. Ανακτήθηκε στις 23 Σεπτεμβρίου 2014.
11. ↑  James Ngana· Florence Mahay· Katharine Cross. *Wami basin: a situation analysis*. IUCN. σελ. 3. ISBN 978-2-8317-1226-0.
12. ↑  «Tanzania». Geohive.com. Αρχειοθετήθηκε από το πρωτότυπο στις 18 Δεκεμβρίου 2016. Ανακτήθηκε στις 18 Σεπτεμβρίου 2014.
13. 1 2  Sengiyumva, Gasirigwa (29 July 2010). «University of Dodoma:Embracing knowledge for country’s development». *Daily News* (Dar es Salaam, Tanzania). Αρχειοθετήθηκε από το πρωτότυπο στις 2012-08-16.. Ανακτήθηκε στις 18 September 2014.
14. ↑  'Be a nation with high quality of education at all levels' «The Tanzania Development Vision 2025». 2000. Αρχειοθετήθηκε από το πρωτότυπο στις 13 Νοεμβρίου 2013. Ανακτήθηκε στις 21 Ιουνίου 2016.
15. ↑  «New roads to boost local economies in Dodoma-Iringa». *Daily News*. Αρχειοθετήθηκε από το πρωτότυπο στις 6 Ιουνίου 2016. Ανακτήθηκε στις 17 Ιουνίου 2016.
16. ↑  «Dodoma Roads Network» (PDF). *Tanroads*. Αρχειοθετήθηκε από το πρωτότυπο (PDF) στις 24 Ιουνίου 2016. Ανακτήθηκε στις 17 Ιουνίου 2016.
17. ↑  «Railways Network». *Tanzania Railways Limited*. Αρχειοθετήθηκε από το πρωτότυπο στις 6 Οκτωβρίου 2016. Ανακτήθηκε στις 17 Ιουνίου 2016.
18. ↑  *National Capital Master Plan, Dodoma, Tanzania*. The Associates. 1976. σελ. 35.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Περιφέρεια Ντοντόμα** |

* (Αγγλικά) Official website of the region Αρχειοθετήθηκε 2012-12-05 at Archive.is

  


|  |  |  |  |  |  |  |
| --- | --- | --- | --- | --- | --- | --- |
| 

| π • σ • ε
Περιφέρειες της Τανζανίας |
| --- |
|  |
| 
* Αρούσα
* Βόρεια Ζανζιβάρη
* Βόρεια Πέμπα
* Γκεΐτα
* Δυτική Αστική Ζανζιβάρη
* Ιρίνγκα
* Καγκέρα
* Κατάβι
* Κιγκόμα
* Κιλιμαντζάρο
* Λίντι
* Μάρα
* Μανυάρα
* Μορογκόρο
* Μουάνζα
* Μπέυα
* Μτουάρα
* Νταρ ες Σαλαάμ
* Ντζόμπε
* Ντοντόμα
* Νότια Ζανζιβάρη
* Νότια Πέμπα
* Πουάνι
* Ρουβούμα
* Ρούκουα
* Σιμίγιου
* Σινγκίντα
* Σινυάνγκα
* Τάνγκα
* Ταμπόρα
 |  |
|  |
| 
* Κατηγορία Κατηγορία
* Commons page Κοινά
 |

 |